Diari Oficial de la Generalitat Valenciana


Sumari del DOGV 6200, del 05-02-2010 (2010/1128)

RESOLUCIÓ de 9 de desembre de 2009, de la directora general d'Habitatge i Projectes Urbans, de concessió d'ajudes al finançament de les actuacions de mediació en la formalització de contractes d'arrendament d'habitatges realitzats pels agents de la xarxa de mediació Agència Valenciana de Lloguer per a l'exercici 2009. Fase 1.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6200

Data del DOGV
:   05-02-2010

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2010/1128


Data del document
:   09-12-2009

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ de 9 de desembre de 2009, de la directora general d'Habitatge i Projectes Urbans, de concessió d'ajudes al finançament de les actuacions de mediació en la formalització de contractes d'arrendament d'habitatges realitzats pels agents de la xarxa de mediació Agència Valenciana de Lloguer per a l'exercici 2009. Fase 1. [2010/1128]  
Vista l'Ordre de 17 d'abril de 2009, de la Conselleria de Medi Ambient, Aigua, Urbanisme i Habitatge, per la qual es convoquen i s'aproven les bases reguladores de les ajudes als agents de la Xarxa de Mediació Agència Valenciana de Lloguer per a l'exercici 2009, publicada en el Diari Oficial de la Comunitat Valenciana núm. 6007, de 6 de maig de 2009.  
Vist que les sol·licituds presentades en la fase 1 de la convocatòria han sigut examinades i valorades aplicant els criteris descrits en la base novena de l'annex d'aquesta.  
Vist l'informe emes per la Xarxa de Mediació Agència Valenciana de Lloguer, dels objectius complits pels distints agents reflectits en l'aplicació informàtica, corresponent a la fase 1 de la convocatòria i, d'acord amb delegació de competències establida en la disposició addicional segona de l'ordre de convocatòria d'aquestes ajudes, resolc:  
Primer  
Concedir, de conformitat amb la base cinquena de la convocatòria, una subvenció a càrrec de l'aplicació pressupostària 12.38.37.6310.115.24.4, codi de línia T4874000, de l'estat de despeses del pressupost de la Generalitat Valenciana per a l'exercici 2009, per un import de quatre-cents cinquanta-nou mil euros (459.000,00 €), quantitat que correspon al 52,16% de l'import global de la línia, als beneficiaris que a continuació s'allisten, amb la dotació econòmica que següent:  
  
Segon  
Les entitats següens han certificat un nombre d'objectius diferent dels que consten en l'aplicació de la xarxa: Associació Interior Foia de Buñol-Chiva, 0; Associació PIME'S de la Vall, 112; Ajuntament d'Elx, 28; Ajuntament de Vila-real, 4; Caritas Interparroquial d'Elx, 15, i Patronat Municipal de l'Habitatge d'Alacant, 166.  
No obstant això, d'acord amb el que disposa el punt 2, de la base novena de l'annex de l'Ordre de 17 d'abril 2009, de la Conselleria de Medi Ambient, Aigua, Urbanisme i Habitatge, per la qual es convoquen i s'aproven les bases reguladores de les ajudes als agents de la Xarxa de Mediació Àgència Valenciana de Lloguer per a l'exercici 2009, només s'han considerat els objectius complits pels distints agents que consten en l'aplicació de la xarxa, i no es computen aquells objectius no reflectits en l'aplicació.  
Tercer  
Les entitats Associació de PIME'S de la Vall i l'Ajuntament d'Alzira van compartir la mediació en la formalització de 80 contractes d'arrendament, que van ser reflectits en l'aplicació informàtica per l'Associació de PIME'S de la Vall. Ara bé, atés que en diverses reunions mantingudes per ambdues entitats amb la Direcció General d'Habitatge es va acordar el repartiment entre ambdues, assignant el 60% a favor de l'Associació de PIME'S de la Vall i el 40% a l'Ajuntament d'Alzira.   
Quart  
Destinar el crèdit sobrant d'aquesta fase, per un import de quatre-cents vint-i-un mil euros (421.000,00 €), com a dotació prevista per a la fase 2.  
Cinqué  
L'activitat objecte de subvenció és la mediació en la formalització de contractes d'arrendament d'habitatges, per a facilitar l'accés a un habitatge digne als ciutadans.  
Sisé  
El pagament és realitzarà en el compte corrent de l'entitat financera designada per cada beneficiari.  
Seté  
Tota alteració de les condicions tingudes en compte per a la concessió de l'ajuda i, en tot cas, l'obtenció concurrent de subvencions o ajudes atorgades per altres administracions publiques o ens públics o privats, pot donar lloc a la modificació de la resolució de concessió i, si és el cas, a la pèrdua del dret al cobrament total o parcial de la subvenció.  
Huité  
L'incompliment pel beneficiari dels requisits i les condicions que van donar lloc a l'atorgament de l'ajuda, com també la falta de justificació o la justificació insuficient de l'ajuda concedida en el termini establit a aquest efecte, com també la concurrència d'altres causes recollides per l'article 37 de la Llei 38/2003, de 17 de novembre, general de subvencions, donarà lloc a la pèrdua del dret al cobrament total o parcial de la subvenció.  
Segons el que disposen els articles 107, 116, 117 de la Llei 30/92, de règim jurídic de les administracions publiques i del procediment administratiu comú i 10, 14, 46 de la Llei 29/1998, reguladora de la jurisdicció contenciosa administrativa, aquest acte, que posa fi a la via administrativa, pot ser recorregut potestativament en reposició o pot plantejar-se directament recurs contenciós administratiu en els terminis i davant dels òrgans que s'indiquen a continuació:   
a) El recurs de reposició s'ha d'interposar davant del conseller de Medi Ambient, Aigua, Urbanisme i Habitatge en el termini d'un mes comptador des de l'endemà de la notificació.  
b) El recurs contenciós administratiu ha de presentar-se davant del Tribunal Superior de Justícia de la Comunitat Valenciana en el termini de dos mesos comptadors des de l'endemà de la notificació.  
València, 9 de desembre de 2009.- La directora general d'Habitatge i Projectes Urbans, p. d. (disposició addicional segona de l'Ordre de 17 d'abril de 2009, de la Conselleria de Medi Ambient, Aigua, Urbanisme i Habitatge): María Jesús Rodríguez Ortiz.